stanford-oval/wikipedia huggingface dataset:
Berlin Alexanderplatz (televisiosarja)

| Berlin Alexanderplatz |
| --- | --- |

Ohjaaja:  Rainer Werner Fassbinder
Käsikirjoittaja:  Rainer Werner Fassbinder
Perustuu:  Alfred Döblin (romaani)
Tuottaja:   Peter Märthesheimer  Günter Rohrbach  Gunther Witte 
Säveltäjä:  Peer Raben
Kuvaaja:  Xaver Schwarzenberger
Leikkaaja:  Juliane Lorenz
Pääosat:   Günter Lamprecht  Hanna Schygulla  Barbara Sukowa  Elisabeth Trissenaar  Gottfried John 
Valmistustiedot
Valmistusmaa:  Saksan liittotasavalta
Tuotantoyhtiö:  TeleCulture
Levittäjä:  Netflix
Ensi-ilta:  12. lokakuuta 1980
Kesto:  894 min
Alkuperäiskieli:  Saksa
Aiheesta muualla
IMDb 
Elonet
AllMovie
Infobox OKNimi-testi OK: 
Berlin Alexanderplatz on vuonna 1980 valmistunut 14-osainen länsisaksalainen televisiosarja, jonka Rainer Werner Fassbinder ohjasi Alfred Döblinin samannimisen romaanin pohjalta. Günter Lamprechtin, Hanna Schygullan, Barbara Sukowan, Elisabeth Trissenaarin ja Gottfried Johnin tähdittämä sarja on kaikkiaan 15½ tuntia pitkä. Sitä on esitetty myös elokuvateattereissa ja esimerkiksi kriitikko Matti Komulainen on todennut luomuksen olevan ”edelleen kaikkien aikojen massiivisin eurooppalaiselokuva.”
Valmistumistuessaan Berlin Alexanderplatz teki television historiaa. Jättiteos  Weimarin tasavallan ajan Berliinin alamaailmasta oli Saksan liittotasavallan kallein produktio aikana, jolloin maan draamatuotannossa panostettiin laatuun.
Fassbinder hautoi tätä magnum opustaan mielessään pitkään ja suunnitteli kirjajärkäleen kuvaamista jo 1960-luvulla. Teoksen teemoja hän lainaili jo ennen sarjan valmistamista muussa tuotannossaan. Ohjaaja halusi työnsä televisioon tahtoen sille mahdollisimman laajan yleisön. Elämäkertoja Christian Braad Thomsenin mukaan Berlin Alexanderplatz oli Fassbinderille tienäyttäjä niin henkilökohtaisessa elämässä kuin työssäkin ja auttoi taiteilijan läpi tukahduttavan ahdistuksen.
Ohjaaja Fassbinder haaveili romaaniin pohjautuvan ”sisaruselokuvan” tekemisestä saatuaan televisiosarjan valmiiksi. Pitkän Berlin Alexanderplatz -elokuvansa päärooleihin hän toivoi Gérard Depardieuta Franz Biberkopfiksi ja Isabelle Adjania Miezen rooliin.
Berlin Alexanderplatz kertoo Franz Biberkopfista, sementtityöläisestä ja muuttomiehestä, joka on juuri vapautunut vankilasta. Tarina sijoittuu ebsimmäisen maailmansodan jälkeiseen Berliiniin.
The New York Timesin kriitikot valitsivat Berlin Alexanderplatzin vuonna 2004 yhdeksi kaikkien aikojen tuhannesta parhaasta elokuvasta maailmassa.
Jaksot

| Jaksoluettelo> No. | Jaksoluettelo> Jakson nimi | Jaksoluettelo> Ensiesitys | Jaksoluettelo> Kesto (min.) | Jaksoluettelo>  | Jaksoluettelo>  |
| --- | --- | --- | --- | --- | --- |
| 1 | ”Rangaistus alkaa” | 3. lokakuuta 1980 | 82 |  |  |
| 2 | ”Kuinka silloin eletään, kun ei kuollakaan haluta?” | 12. lokakuuta 1980 | 59 |  |  |
| 3 | ”Vasaranisku päähän voi satuttaa sielua” | 20. lokakuuta 1980 | 59 |  |  |
| 4 | ”Kourallinen ihmisiä hiljaisuuden syövereissä” | 27. lokakuuta 1980 | 59 |  |  |
| 5 | ”Viikatemies, jolla on kaikkivaltiaan voimat” | 3. marraskuuta 1980 | 59 |  |  |
| 6 | ”Rakkaudella on hintansa” | 10. marraskuuta 1980 | 58 |  |  |
| 7 | ”Huomaa: Vala voidaan amputoida” | 17. marraskuuta 1980 | 58 |  |  |
| 8 | ”Aurinko lämmittää ihoa, jonka se toisinaan polttaa” | 24. marraskuuta 1980 | 58 |  |  |
| 9 | ”Ikuisuudesta monien ja harvojen välillä” | 1. joulukuuta 1980 | 59 |  |  |
| 10 | ”Yksinäisyys repii hulluuden rakoja vahvaankin muuriin” | 8. joulukuuta 1980 | 59 |  |  |
| 11 | ”Tieto on valtaa ja varhainen lintu madon nappaa” | 15. joulukuuta 1980 | 59 |  |  |
| 12 | ”Käärme käärmeen sielussa” | 22. joulukuuta 1980 | 59 |  |  |
| 13 | ”Salaisuuden pelon salat” | 29. joulukuuta 1980 | 58 |  |  |
| 14 | ”Lapsen kuolema ja käyttökelpoisen ihmisen syntymä” | 29. joulukuuta 1980 | 112 |  |  |
Aiheesta muualla

Berlin Alexanderplatz. (Ohjelman tiedot ja jaksoluettelo) Yle Teema.  Syyskuu 2009. Arkistoitu 7.9.2009. Viitattu 19.1.2023.
Canby, Vincent: Film View;  Is 'Berlin Alexanderplatz' a Vision of the Movies' Future? The New York Times.  10.7.1983. Viitattu 19.1.2023. (englanniksi)
Aventura Mall

| Aventura Mall |
| --- | --- |
 Kauppakeskuksen pääaukio.
Sijainti:  Aventura, Florida, Yhdysvallat
Avattu:  29. huhtikuuta 1985
Omistaja:  Turnberry Associates
Rakennuskustannukset:  650 miljoonaa dollaria
Kerrospinta-ala:  2 700 000 m²
Kerrosten määrä:  3
Kotisivu
Aventura Mall on Yhdysvaltain Floridassa, Aventuran kaupungissa sijaitseva kauppakeskus. Se on kaikista laajin tavanomainen kauppakeskus Floridassa 250 000 neliömetrin koolla, sekä kolmanneksi suurin koko Yhdysvalloissa. Kauppakeskuksella on kolmen kerroksen verran liiketilaa, kattaen yhteensä 300 jälleenmyyjää. Kauppakeskuksessa on myös ravintola-alue, jossa on yhteensä kahdeksantoista erilaista pikaruokalaa. Kauppakeskuksessa on myös muita ravintoloita pääsisäänkäynnin luona.
Kauppakeskusta ankkuroi tällä hetkellä Nordstrom, Bloomingdale's, J.C. Penney, Macy's, Sears ja AMC Aventura 24 Theatres. Kauppakeskuksella on myös kauttakulkukeskus Miami-Dade Transitin ja Broward County Transitin välissä, jossa monet kaupungin bussireitit kohtaavat toisensa.
Kuvagalleria

Jc Penneyn myymälä.
Beben myymälä.
Bates Motel (televisiosarja)

| Bates Motel |
| --- | --- |

Tyyli:   draama  trilleri 
Kestoaika:  44 minuuttia
Kehittäjä(t):   Carlton Cuse  Kerry Ehrin  Anthony Cipriano 
Perustuu:  Robert Blochin romaanin Psyko hahmoihin
Pääosissa:   Vera Farmiga  Freddie Highmore  Max Thieriot  Olivia Cooke  Nicola Peltz  Nestor Carbonell  Kenny Johnson 
Alkuperämaa:  Yhdysvallat
Alkuperäiskieli:  englanti
Verkko:  A&E
Esitetty:  18. maaliskuuta 2013 –  24. huhtikuuta 2017
Tuotantokausia:  5
Jaksoja:  50
Aiheesta muualla
IMDb 
Bates Motel on  yhdysvaltalainen jännitysdraamasarja, jonka ovat kehittäneet Carlton Cuse, Kerry Ehrin ja Anthony Cipriano. Bates Motel on nykyaikaan sijoittuva esiosa Alfred Hitchcockin elokuvalle Psyko (1960), ja se kertoo Norman Batesin ja hänen äitinsä Norman elämästä ennen elokuvan tapahtumia.
Bates Motel alkoi A&E-kanavalla vuonna 2013. Tuottajat paljastivat vuoden 2016 Comic-Conissa, että sarja päättyisi viidennen tuotantokauden jälkeen. Se esitettiin keväällä 2017. Sarjaa tehtiin kaikkiaan 50 jaksoa.
Aiheesta muualla

Bates Motel Internet Movie Databasessa (englanniksi)
Kincsem

| Kincsem |
| --- | --- |

Syntynyt:  17. maaliskuuta 1874
Kuollut:  17. maaliskuuta 1887
Sukupuoli:  tamma
Väri:  rautias
Rotu:  englannintäysiverinen
Isä:  Cambuscan
Emä:  Water Nymph
Emänisä:  Cotswold
Kasvattaja:  Ernő Blaskovich
Omistaja:  Ernő Blaskovich
Lähdöt:  54: 54-0-0
Voittosumma:  199,705 fl = 379,805 kultamarkkaa (sic)
Suurkilpailuvoitot
 Unkarin Two Thousand Guineas (1877) Unkarin One Thousand Guineas (1877) Unkarin Oaks (1877) Unkarin Autumn Oaks (1877, 1878, 1879) Unkarin St. Leger (1877) Itävallan Derby (1877) Itävallan Kaiserpreis (1877) Grosser Preis von Hanover (1877) Grosser Preis von Baden (1877, 1878, 1879) Staatspreis Eister Classe (1878) Goodwood Cup (1878) Grand Prix de Deauville (1878) 
Muut saavutukset
 maailmanennätys häviöttömän uran pituudessa (54 lähtöä) 1880-luku - 1980-luku 
Kunnianosoitukset
 Kincsem-puisto Budapestissa Kincsem-museo Budapestissa, Kincsem Horse Park Tápiószentmártonissa Kincsem-hotelli Kisbérissä Kincsem-maatila Floridan Archerissa Patsas Budapestin Kincsem-puistossa 
Kincsem (17. maaliskuuta 1874 – 17. maaliskuuta 1887) oli unkarilainen englannintäysiverinen tamma, joka osallistui kaikkiaan 54 laukkakilpailuun voittaen joka ainoan. Ennätys säilyi 1980-luvulle asti.
Sukutausta

Kincsemin isä oli brittiläisperäinen ori Cambuscan, jonka ansioihin lukeutui maineikkaan July Stakes -kilpailun voitto. Unkarin ratsastusseura oli ostanut 12-vuotiaan Cambuscanin 5 500 guinean hinnalla Unkarin kansalliseen hevossiittolaan Kisbériin, jossa se astui kaikkiaan kahdeksan vuotta. Emä taas oli Water Nymph, jonka isän Cotswoldin ratsastusseura oli niin ikään tuottanut Britanniasta. Cotswold oli keskitason kilpahevonen, jolla oli tilillään toinen sija Royal Hunt Cupissa ja joitain voittoja vähäpätöisissä kilpailuissa.
Kincsem polveutui kahta kautta Slaneen, erääseen Britannian parhaista siitosorista: se oli sen isänemänisä ja emänemänemänisä.
Sukutausta > Sukutaulu

| 0 | 1 | 2 | 3 |
| --- | --- | --- | --- |
| Kincsem | Cambuscan s. 1861 | Newminster s. 1848 | Touchstone s. 1841 |
| Kincsem | Cambuscan s. 1861 | Newminster s. 1848 | Beeswing s. 1833 |
| Kincsem | Cambuscan s. 1861 | The Arrow s. 1850 | Slane s. 1833 |
| Kincsem | Cambuscan s. 1861 | The Arrow s. 1850 | Southdown s. 1836 |
| Kincsem | Water Nymph s. 1860 | Cotswold s. 1853 | Newcourt s. 1840 |
| Kincsem | Water Nymph s. 1860 | Cotswold s. 1853 | Aurora s. 1848 |
| Kincsem | Water Nymph s. 1860 | The Mermaid s. 1853 | Melbourne s. 1834 |
| Kincsem | Water Nymph s. 1860 | The Mermaid s. 1853 | Seaweed s. 1841 |
Kasvatus

Kincsemin omistaja oli alle 30-vuotias Ernő Blaskovich, jolle englannintäysveristen jalostuksesta oli kehkeytynyt intohimo. Hän piti varsojaan Tápiószentmártonissa sijainneessa siittolassa vuoden vanhoiksi asti, kunnes myi ne eteenpäin. Vuonna 1875 Blaskovichilla oli hallussaan seitsemän varsaa, joista hän onnistui myymään viisi paroni Alex Orczylle. Orczy ei huolinut Kincsemiä ja erästä orivarsaa, joita hän piti keskinkertaisina. Kincsem oli pieni, laiha ja likaisen ruosteisenvärinen tammavarsa, jolla oli tapana makailla laitumella. Nimen Kincsem ("Aarteeni") sen arvellaan saaneen joko säälistä tai pilan päiten.
Erään tarinan mukaan Kincsem varastettiin sen ollessa vuoden ikäinen. Kun varkauteen syyllistyneet mustalaiset saatiin kiinni, heidän johtajaltaan kysyttiin, miksi he olivat valinneet kaikkien hevosten joukosta juuri Kincsemin, joka oli vaatimattoman näköinen, maksanrautias tammavarsa. Hän oli vastannut että ulkonäöstään huolimatta Kincsem oli joukon paras hevonen, ja että siitä tulisi vielä suuri voittaja.
Blaskovich päätti alkaa kilpailla Kincsemillä itse. Hän lähetti hevosen koulutettavaksi englantilaissyntyiselle, sittemmin Unkariin asettuneelle Robert Hespille, joka tunnettiin värikkäänä persoonana. Hesp oli vaativa kouluttaja, joka juoksutti hevosia paljon. Kincsem yllätti kouluttajansa; kun laiska hevonen lähti liikkeelle, se kiisi ennennäkemätöntä vauhtia. Kun tamma oli kahden vuoden ikäinen, sitä päätettiin kokeilla kilparadalla Saksassa.
Kilpaura > Kausi 1876

Kincsemin kilpaura alkoi Berliinissä 21. kesäkuuta 1876. Tuntematon ja ruma tamma aiheutti järkytyksen yleisön keskuudessa; se voitti ennakkosuosikin kymmenellä hevosenmitalla. Aluksi tämä kuitattiin yksittäistapauksena, mutta kun murskaava menestys jatkui Hannoverissa, Hampurissa ja Bad Domeranissa, tiedotusvälineet kiinnostuivat väsymättömästä tammasta, ja sen maine alkoi kiiriä.
Paroni Oppenheim, tunnettu hevosmies, haastoi Kincsemin kilpailuun Frankfurt am Mainissa. Hän oli hiljakkoin saavuttanut hevosellaan Regimentstocherilla kolme voittoa Englannissa kilpaillessaan. Kincsem voitti kilpailun kymmenellä hevosenmitalla.
Elokuussa Baden-Badenissa Kincsem voitti kilpailun saapuen maaliin 200 metriä muita edellä. Tämän jälkeen Kincsem esiintyi ensimmäistä kertaa kotikentällään Unkarissa Sopronissa. Se otti helpot voitot kauden neljässä viimeisessä kilpailussa.
| Päivämäärä | Paikka | Kilpailu | Matka |
| --- | --- | --- | --- |
| 21. kesäkuuta |  Berliini | Ertes Criterium | 1 000 m |
| 2. heinäkuuta |  Hannover | Vergleichspreis | 1 000 m |
| 9. heinäkuuta |  Hampuri | Hamburger Criterium | 950 m |
| 29. heinäkuuta |  Bad Doberan | Erinnerungs Rennen | 947 m |
| 20. elokuuta |  Frankfurt am Main | Louisa Rennen | 1 000 m |
| 31. elokuuta |  Baden-Baden | Zukunfstpreis | 1 000 m |
| 2. lokakuuta |  Sopron | Polgárok Dija | 1 200 m |
| 15. lokakuuta |  Budapest | Ketévesek Versenye | 948 m |
| 22. lokakuuta |  Wien | Kladruber Preis | 1 600 m |
| 29. lokakuuta |  Praha | Kladruber Criterium | 1 400 m |
Kilpaura > Kausi 1877

Kolmevuotiaan Kincsemin toinen kausi alkoi suurin odotuksin. Kolmen avausvoiton jälkeen 21. toukokuuta seurasi vanha ja arvostettu kilpailu Itävallan Derby, jota kutsuttiin "vuosisadan kilpailuksi", sillä Kincsem oli houkutellut ympäri Eurooppaa paikalle haastajia, joista eräs oli Aristeides Baltazzin omistama menestyksekkäästi Englannissa kilpaillut musta ori Tallós. Paikalla oli kymmentuhatpäinen väkijoukko ja kunnia-aitiossa istui koko Itävalta-Unkarin keisarillinen perhe. Kilpailun puolivälissä Kincsem otti johtoaseman ja saapui suosionosoitusten saattelemana maaliin ennennäkemättömän pitkällä etumatkalla verrattuna toiseksi tulleeseen Tallósiin. Kincsem voitti sen jälkeen muutaman päivän sisällä myös kaksi muuta Wienissä järjestettyä kilpailua.
Saksassa Kincsemiä odotti joukko haastajia, jotka oli valikoitu ympäri keisarikuntaa. Hampurissa se voitti Renard Rennenin jättäen taakseen Saksan derby-voittajan Piratin. Baden-Badenissa Kincsem tarjouduttiin ostamaan 10 000 punnan hinnalla, mutta "aarteensa" arvosta tietoinen Blaskovich kieltäytyi kohteliaasti.
| Päivämäärä | Paikka | Kilpailu | Matka |
| --- | --- | --- | --- |
| 27. huhtikuuta |  Pozsony | Trial Stakes | 1 800 m |
| 6. toukokuuta |  Budapest | Egyesült Nemzeti Díj | 1 600 m |
| 8. toukokuuta |  Budapest | Hazafi Díj | 1 600 m |
| 21. toukokuuta |  Wien | Austrian derby | 2 400 m |
| 24. toukokuuta |  Wien | Trial Stakes | 1 600 m |
| 27. toukokuuta |  Wien | Kaiserspreis Erster Classe | 3 200 m |
| 9. kesäkuuta |  Hampuri | Renard Rennen | 2 800 m |
| 24. kesäkuuta |  Hannover | Grosser Preis von Hannover | 3 000 m |
| 2. syyskuuta |  Baden-Baden | Grosser Preis von Baden | 3 200 m |
| 8. syyskuuta |  Frankfurt am Main | Waldchens Preis | 2 400 m |
| 29. syyskuuta |  Sopron | Állami Díj | 2 400 m |
| 30. syyskuuta |  Sopron | Állami Díj | 2 000 m |
| 7. lokakuuta |  Budapest | Pesti St. Leger | 2 800 m |
| 10. lokakuuta |  Budapest | Kancadíj | 2 400 m |
| 14. lokakuuta |  Wien | Freudenauer Preis | 2 400 m |
| 21. lokakuuta |  Praha | Kaiserspreis Dritter Classe | 2 400 m |
| 23. lokakuuta |  Praha | Kaiserspreis Zwetter Classe | 3 200 m |
Kilpaura > Kausi 1879

Aristeides Baltazzi yritti edelleen haastaa Kincsemin. Tällä kertaa haastajaksi asetettiin ori nimeltä Nil Desperandum, jonka nimi tarkoitti "ei syytä epätoivoon". Kincsem kuitenkin voitti kilpailun jälleen kerran keisariperheen silmien edessä.
Kauden edetessä Blaskovich ja Hesp tulivat siihen tulokseen, että hevonen on jo osoittanut voittamattomuutensa eikä sillä olisi enää mitään saavutettavaa. Osa yleisöstä otti päätöksen vastaan järkyttyneenä, osa helpottuneena. Aikansa nopein laukkahevonen juoksi jäähyväiskilpailunsa Budapestissä 21. lokakuuta 1879.
| Päivämäärä | Paikka | Kilpailu | Matka |
| --- | --- | --- | --- |
| 28. huhtikuuta |  Pozsony | Állami Díj | 2 400 m |
| 4. toukokuuta |  Budapest | Gróf Károlyi Díj | 3 600 m |
| 6. toukokuuta |  Budapest | Osztályú Állami Díj | 3 200 m |
| 8. toukokuuta |  Budapest | Osztályú Állami Díj | 2 400 m |
| 18. toukokuuta |  Wien | Staatspreis Zweiter Classe | 2 800 m |
| 20. toukokuuta |  Wien | Staatspreis Erster Classe | 3 200 m |
| 17. kesäkuuta |  Berliini | Silberner Schild Ks. Wilhelm I | 2 400 m |
| 25. elokuuta |  Frankfurt am Main | Ehrenpreis Landgrafen von Hessen | 2 800 m |
| 2. syyskuuta |  Baden-Baden | Grosser Preis von Baden | 3 200 m |
| 29. syyskuuta |  Sopron | Állami Díj | 3 200 m |
| 19. lokakuuta |  Budapest | Ritter Díj | 2 800 m |
| 21. lokakuuta |  Budapest | Kanca Díj | 2 400 m |
Jälkeläiset

Kincsemin vietiin kilpauransa jälkeen siittolaan Tápioszentmártoniin, jossa sitä käytettiin jalostuksessa. Se sai kuitenkin vain viisi varsaa, joista kolmen isä oli Buccaneer ja kahden Doncaster.
Budagyöngye, tamma, s. 1882, isä Buccaneer
Ollyan Nincs, tamma, s. 1883, isä Buccaneer
Talpra Magyar, ori, s. 1885, isä Buccaneer
Kincs-or, ori, s. 1886, isä Doncaster
Kincs, tamma, s. 1887, isä Doncaster
Kuolema

Kincsem kuoli ähkyyn 13-vuotissyntymäpäivänään 17. maaliskuuta 1887 pian viimeisen varsansa saatuaan. Suositun kilpahevosen poismeno johti maansuruun. Liput laskettiin puolitankoon, ja sanomalehtien sivuilla oli mustat surureunat.
Kincsemin luuranko on taltioituna Unkarin maatalousmuseossa Budapestissä.
Huomionosoituksia

Kincsem-ratsastuspuisto Tápiószentmártonissa
Kincsem-museo Tápiószentmártonissa
Kincsem-laukkarata Budapestissä
Kincsem-hotelli Kisbérissä
Aiheesta muualla

Kuvia tai muita tiedostoja aiheesta Kincsem Wikimedia Commonsissa
Kincsemin patsas Budapestin Kincsem-laukkaradalla.
Bettles

| Bettles |
| --- | --- |

 Koordinaatit: 66°54′48″N, 151°31′21″W 
Valtio:  Yhdysvallat
Osavaltio:  Alaska
Piirikunta:  Yukon-Koyukuk
Pinta-ala:  
 – Kokonaispinta-ala:  4,2 km²
 – Josta vettä:  0 km² (0 %)
Väkiluku:  43
 – Väestötiheys:  10,1 as./km²
Aikavyöhyke:  UTC-9
 
   
Infobox OKVirheellinen NIMI-arvo: 
Bettles on pieni kaupunki Alaskassa. Vuoden 2000 väestönlaskennassa siellä asui 43 ihmistä. Näistä 76,74 % oli etnisesti valkoisia ja 18,60 % Amerikan alkuperäiskansoihin kuuluvia.
Aiheesta muualla

Kuvia tai muita tiedostoja aiheesta Bettles Wikimedia Commonsissa
Benthesikyme

Benthesikyme oli kreikkalaisessa mytologiassa Poseidonin ja tämän puolison Amfitriten tytär.
Benthesikyme oli Tritonin ja Rhodeen sisar. Vaikka hän oli kuolematon, meni hän naimisiin kuolevaisen Etiopian kuninkaan kanssa.
Kun Khione seurauksena suhteesta Poseidoniin synnytti Eumolpoksen, hän isänsä reaktiota peläten heitti vastasyntyneen lapsensa mereen. Täältä Poseidon kuitenkin pelasti tämän, ja antoi tämän tyttärelleen Benthesikymelle kasvatettavaksi Etiopiassa. Benthesikyme synnytti itse kaksi tytärtä, joista toisen hänen miehensä antoi varttuneelle Eumolpokselle puolisoksi.
Betty Blythe

| Betty Blythe |
| --- | --- |

Henkilötiedot
Koko nimi:  Elizabeth Slaughter
Syntynyt: 1. syyskuuta 1893 Los Angeles, Kalifornia, Yhdysvallat
Kuollut: 7. huhtikuuta 1972 (78 vuotta) Woodland Hills, Kalifornia
Aiheesta muualla
IMDb 
Elonet
Betty Blythe (synt. Elizabeth Slaughter, 1. syyskuuta 1893 Los Angeles, Kalifornia – 7. huhtikuuta 1972 Woodland Hills, Kalifornia) oli yhdysvaltalainen näyttelijä. Aiemmin teatterissa näytellyt Blythe siirtyi elokuvanäyttelijäksi vuonna 1918, aluksi newyorkilaisen Vitagraph Studiosin palveluksessa, jolta hän pian siirtyi Hollywoodin Fox-studiolle. Blythen tunnetuimpiin elokuviin kuuluvat Saaban kuningatar (1921) ja Hän--! (1925). Hän ansaitsi näyttelijänä huomattavan omaisuuden, mutta menetti kaiken vuoden 1929 pörssiromahduksessa. Blythe näytteli kaikkiaan 63 mykkä- ja 56 äänielokuvassa. Hänen viimeinen elokuvaesiintymisensä tapahtui vuonna 1964 valmistuneessa My Fair Ladyssa. Blythe on saanut tähden Hollywood Walk of Famelle.
Aiheesta muualla

Kuvia tai muita tiedostoja aiheesta Betty Blythe Wikimedia Commonsissa
Bentley (täsmennyssivu)

Bentley voi tarkoittaa seuraavia:
Bentley, brittiläinen autovalmistaja
Bentley, kuvitteellinen hahmo Sly Raccoon -pelisarjassa
Bentley Systems, yhdysvaltalainen ohjelmistoyritys
Andrew Bentley (s. 1952), brittiläinen säveltäjä ja tietokonemusiikin tutkija
Anna Bentley, suomalainen ääninäyttelijä
Anna-Kaarina Kiviniemi, ent. Bentley (s. 1948), suomalainen musiikkitoimittaja ja säveltäjä
Antony Bentley (s. 1981), suomalainen musiikki- ja media-alan ammattilainen
David Bentley (s. 1984), englantilainen näyttelijä
Doug Bentley (1916–1972), kanadalainen jääkiekkoilija
Eric Bentley (1916–2020), yhdysvaltalainen teatteriarvostelija, näytelmäkirjailija ja kielenkääntäjä
John Bentley (1916–2009), brittiläinen näyttelijä
John Irving Bentley (1874–1966), yhdysvaltalainen lääkäri
Lisa Bentley (s. 1968), kanadalainen triathlonisti
Max Bentley (1920–1984), kanadalainen jääkiekkoilija
Richard Bentley (1662–1742), englantilainen klassinen filologi ja kriitikko
Robert J. Bentley (s. 1943), yhdysvaltalainen republikaanipoliitikko ja kuvernööri
Russell Bentley (1960–2024), yhdysvaltalais-venäläinen militantti
Wes Bentley (s. 1978), yhdysvalalainen näyttelijä
Wilson Bentley (1865–1931), yhdysvaltalainen valokuvaaja ja lumihiutaleiden tutkija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bentley”, voi hakea sivunnimihaulla, laajalla sivunnimihaulla tai tekstihaulla.
Avaruuspöly

Pyyhkäisyelektronimikroskoopin kuva avaruuspölyhiukkasesta
Avaruuspöly tai kosminen pöly saattaa viitata muun muassa kuupölyyn, tähtienväliseen pölyyn, galaksienväliseen pölyyn tai planeettainväliseen pölyyn. Aurinkokunnassamme planeettainvälinen pöly aiheuttaa eläinratavalon, ja Linnunradan pimeät sumut ovat pölypitoisia pilviä.
Tähtien ympärillä on pölyä niin sanotuissa sirkumstellaarisissa kiekoissa, joita ovat esiplanetaariset kiekot ja pölykiekot. Hyvin hienojakoinen pöly kulkee tähtien säteilyn aiheuttaman paineen voimalla avaruudessa.
Kuupöly

Kuu on pölyinen paikka. Kuun harmaa pöly on syntynyt pääasiassa vuosimiljardien aikana tapahtuneissa meteoroidi- ja asteroiditörmäyksissä. Kuun pöly liukastaa osaltaan pintaa. Pöly aiheutti joillekin kuun kävijöille allergisen reaktion. Koska Kuun pöly on särmikästä, se kiinteytyy helposti ja irtonaista ainesta on vain ohut kerros. Särmikkyyden takia kuupöly ei ole ihmiselle terveellistä. Kuupöly varautuu sähköisesti avaruuden hiukkassäteilyn vaikutuksesta. Kuun pöly vaikuttaa osaltaan Kuun kirkkauteen eri kuun vaiheissa. Kuupöly on melko tummaa, mutta silti se heijastaa paljon Auringon valoa vaikkapa Maahan. Täysikuun pintakirkkaus on suuri puolenkuun pintakirkkauteen verrattuna. Täyden kuun aikaan häviävät Maasta katsoen himmentävät varjot. Puolikuussa taas näkyy runsaasti varjoja. Toisaalta myös särmikäs kuupöly heijastaa valoa hieman samaan tapaan kuin heijastavilla pinnoilla varustetut liikennemerkit, jotka heijastavat valoa eniten sen tulosuuntaan.
Tähtienvälinen pöly

Tähtienvälinen eli interstellaarinen pöly himmentää näkyvää valoa, mutta infrapuna-alueessa vaikutus on pienempi. Linnunradan keskustassa on 100 parsekin paksuinen kerros pölyä. Tähtienvälistä pölyä syntyy muun muassa joissain tähdissä, joista purkautuu kaasua ulos.